Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 328

6. Ismeretek az irodalomról (16–22 óra) A 6. modul az irodalmi ismereteket tartalmazza. Az eddigi gyakorlat szerint az irodalomórák és a nyelvi órák teljességgel elkülönültek. Az irodalmi anyag elrendezése a kronológia alapján történt. A tanítás anyaga a kerettanterv előírásainak megfelelően hosszú műlistában összegződött. A tapasztalatok azt mutatták, hogy a szakiskolákban csak kevesen voltak képesek megérteni, értelmezni ezt az irodalmi kánont, vagyis személyiségüket gazdagítani az olvasott művekkel. Feltételezhetjük, hogy több időre van szükségük tanulóinknak ahhoz, hogy valóban gazdagodjanak az irodalom által. A mélységelvű irodalomtanítás kipróbálása jelen tantervünk szerint azt jelenti, hogy évente 5-6 művel ismertetjük meg diákjainkat. A művek kiválasztásának megkönnyítésére közösen kialakított kínálatot állítunk össze. A válogatás szempontja (a művek esztétikai értékén túl) elsősorban az érthetőség és az átélhetőség legyen! Érzelmileg, értelmileg és erkölcsi dilemmaként is közel hozható alkotásokra gondoljunk! A szövegválogatás a magyar identitás elmélyítése szempontjából is történik. 2006/79/II. szám A műelemzéseknél térjünk ki a művek értelmezésének szubjektív és objektív meghatározottságára, legyen célunk a lehetséges szövegolvasatok táguló horizontjának megismertetése (felismertetése), hiszen az aktuálistól, az egyeditől az egyetemes emberiig terjedhetnek az értelmezési szintek. Fejlesztési feladatok Témák, tartalmak Tevékenység Elérhető eredmények

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes